bg ru bg ru hbs_cyr ru bg ky bg bg bg bg bg de bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg uk bg bg en de bg en de bg en de bg bg bg bg bg de bg de bg de bg de bg de mk de bg ru ru bg bg bg uk bg bg bg uk uk bg ru en ru bg en
Пламен Панов: Инвестицията в култура прави града жив, въпреки кризата близо 5 млн. лева са заложени за събития - plovdivtime.bg
19 800 000 лв. за  културно съдържание, културна инфраструктура, опазване на културно-историческото наследство и издръжка на експертите в сектора е заложила общината в бюджета за 2021 г. Сумата бе оповестена от заместик-кмета по финанси Величко Родопски по време на онлайн обсъждането на на финансовата политика на местната администрация.
Експозе с акцентните политики в сферата на културата и туризма направи ресорният зам.-кмет Пламен Панов.
„Винаги, когато говорим за бюджет за култура ние трябва да си задаваме следния въпрос: град като Пловдив, който има амбицията да се развива в сферата на образованието, транспорта, екологията, какъв би бил без необходимата инвестиция в култура, културно наследство или туризъм? Истината е, че без такава инвестиция той би бил мъртъв град”, започна Пламен Панов.
Той подчерта, че финансовата подкрепа за сектора е особено важна сега, защото културата и туризмът понесоха тежки загуби заради пандемията от Ковид-19.
„Правили сме немалко проучвания, които доказват, че  в дългосрочен план тези инвестиции имат ефект и върху икономиката на града”, допълни Панов.
Събитията от културния календар на града за 2021 г. са на стойност 2 020 000 лв.  Творческите гилдии ще бъдат финансирани и през отворените покани на фондация „Пловдив 2019”, а сумата е 2 000 000 лв.  120 000 лв. са за подкрепа на пловдивските читалища.
Общината ще изпълни и ангажимента си по Закона за защита на културата за смесено финансиране на държавните културни институции. Заделените средства са 300 000 лв. – 120 000 лв. са за Държавна опера-Пловдив, 110 000 лв. – за Драматичния театър, и 70 000 лв. – за Кукления театър.
„Министерство на културата има ангажимент да осигурява режийните разходи и заплатите на държавните културни институции. Със средствата, които Община Пловдив заделя, творците ще имат възможност да зарадват публиката с нови спектакли”, поясни Пламен Панов.
Той допълни, че не са забравени и други важни за града културни институции – Биг Бенд Пловдив, Духовият оркестър и ансамбъл „Тракия”. Те също имат осигурено финансиране, с което да продължат да творят за радост на публиката под тепетата.
Немалко средства ще бъдат инвестирани и в културна инфраструктура и археология. Стратегически обекти са Небет тепе и Източната порта, където ще бъдат инвестирани близо 4 000 000 лв. Проектът се финансира и през европейски фондове.
Продължава и ремонтът на Градската художествена галерия. Заделени са 500 000 лв. за двора на сградата в Стария град, както и малко над 28 000 лв. за алея, която ще осигури достъп на хора в неравностойно положение.
„Това ще бъде най-хубавата галерия в България”, обеща Пламен Панов. Той допълни, че са заделени и 45 000 лв. за изготвянето на технически проект  за друг обект на ГХГ – баня Старинна. Идеята е сградата да се превърне в Център за съвременно изкуство.
За Форум Юг Изток са заложени 60 000 лв., в момента там се изготвя комплексен инвестиционен проект. Тогава ще има яснота колко пари ще са необходими за превръщането на зоната в още едно от археологическите съкровища, които ще привличат туристи.
За реставрацията и експонацията на Одеона при форума на античния Филипопол са заложени 85 000 лв. 44 400 лв. са предвидени за реконструкцията и облагородяването на улиците в Тютюневия град. 200 000 лв. са заложени за облагородяването на Дондуковата градина.
150 000 лв. са заложени за проектирането и адаптирането на кино Космос. Очаква се до средата на годината да бъде подписан и договорът, за да се задвижи процедурата.
11 700 лв. са заложени за изготвянето на инвестиционен проект и авторски надзор на основен ремонт, реконструкция и реставрация на основната сграда, пристройка и клюкарник на къща Недкович в Стария град, средства за пожароизвестяване и СОТ са заделени и за къщите Павлити и Пампорова.
Ново художествено осветление ще има Римският стадион (11 000 лв.). Античният театър пък ще бъде оборудван със специално лед осветление, ще има базово озвучаване и модерна поливна система.
69 500 лева са заложени за ремонт на покрива на Историческия музей. С 38 200 лв. ще бъде закупена нова оптична леща за 3D планетариума на Природонаучния музей.
За всички музейни сгради са заложени средства за компютърна и климатична техника, сървъри за билетни системи и мебели ( за Епископската базилика), витрини, софтуер и програмни продукти.
За Народна библиотека „Иван Вазов” са заложени средства за компактоси – 85 000 лв., както и за сигнално-охранителна система на фондовете – 40 000 лв. Отделени са и 500 лв. за паметник на проф. Кирил Дженев.
123 000 лева са отделени за археологически разкопки през годината.
Не по-малко важни са инвестициите и в сектор Туризъм.
„Както знаете, средствата за програмата за туризъм се формират на базата на приходите от туристически данък. Прогнозата ни е приходът през 2021 г. да е 340 000 лв.”, каза Пламен Панов.
Заделени са  296 000 лв., с които да бъде осигурено по-сериозно маркетингово присъствие на града.
По време на обсъждането на градския бюджет, дойдоха предложения и от гражданите на Пловдив. Първото бе да бъдат заложени средства за проучване и проектиране на нови водопровод, канализация и подземна комуникационна инфраструктура. Имаше предложение и за инвестиция в стъклена козирка на галерия Капана на стойност 35 000 лв.
Балабановата къща е домакин на изложба с плакати от колекцията на Полския институт
В Северна Македония: Пловдивският театър победи футбола
“Призракът е тук“ вече и онлайн, визуалните творби се продават с благотворителна цел
Балабановата къща е домакин на изложба с плакати от колекцията на Полския институт
В Северна Македония: Пловдивският театър победи футбола
“Призракът е тук“ вече и онлайн, визуалните творби се продават с благотворителна цел
Пловдивчанин спечели два златни медала от световен конкурс по фотография
Един от най-добрите китаристи на нашето време ще закрие GuitArt в Пловдив
Иво Димчев открива 6Fest в Пловдив днес
гр. Пловдив, България ул. "Орловец" 9
Телефон: 070010248 Телефон: 032 20 73 44 Телефон за реклама: 087 900 22 22
© 2018 - 2020 Plovdiv Time, Всички права запазени.